# **คำอธิบาย: ครุฑ+สำเนาคู่ฉบับ**

# ประกาศจังหวัดพังงา

เรื่อง การกำหนดอัตราค่าตอบแทนที่เรียกเก็บในการใช้ห้องประชุมศาลากลางจังหวัดพังงา

และอาคารหอประชุม

---------------------------

ด้วย สำนักงานปลัดกระทรวงมหาดไทยได้มีหนังสือซักซ้อมความเข้าใจแนวทางปฏิบัติเกี่ยวกับการใช้ส่วนราชการอื่นเข้าใช้ประโยชน์ของห้องประชุมและวิธีปฏิบัติเกี่ยวกับเงินรายรับเพื่อบูรณะทรัพย์สิน กรณี ให้ส่วนราชการหรือหน่วยงานภาครัฐที่มีสิทธิ์ใช้ที่ราชพัสดุ ตามนัยกฎกระทรวงว่าด้วยหลักเกณฑ์และวิธีปกครอง ดูแล บำรุงรักษา ใช้ และจัดหาประโยชน์ เกี่ยวกับที่ราชพัสดุ พ.ศ.2545 เข้าใช้ประโยชน์ในสถานที่ ถือเป็นเรื่องประโยชน์ในทางราชการ ซึ่งผู้ใช้ที่ราชพัสดุสามารถดำเนินการได้เอง โดยไม่ต้องขออนุญาตต่อกรมธนารักษ์ สำหรับค่าตอบแทนที่เรียกเก็บ ให้ถือเป็นค่าสาธารณูปโภค และค่าบำรุงรักษาซ่อมแซมสถานที่และอุปกรณ์ และเพื่อให้การดำเนินการดังกล่าวเป็นไปด้วยความถูกต้องเรียบร้อย จังหวัดพังงาจึงได้กำหนดหลักเกณฑ์และอัตราค่าตอบแทนที่เรียกเก็บ การใช้ห้องประชุมศาลากลางจังหวัดพังงา และอาคารหอประชุม ดังนี้

1. ห้องประชุม ชั้น 2 รองรับผู้เข้าประชุมได้ 140 คน อัตราค่าตอบแทนที่เรียกเก็บ 5,000บาท/วัน หรือ 2,500 บาท/ครึ่งวัน

2. ห้องประชุม ชั้น 3 รองรับผู้เข้าประชุมได้ 55 คน อัตราค่าตอบแทนที่เรียกเก็บ 3,000 บาท/วัน หรือ 1,500บาท/ครึ่งวัน

3. อาคารหอประชุม รองรับผู้เข้าประชุมได้ 500 คน อัตราค่าตอบแทนที่เรียกเก็บ 18,000 บาท/วัน หรือ 9,000บาท/ครึ่งวัน

4. ไม่อนุญาตให้ใช้กรณีการจัดเลี้ยงพบปะสังสรรค์ทุกประเภท การจัดงาน/กิจกรรมที่มีการจัดเลี้ยงอาหารและเครื่องดื่มที่มีแอลกอฮอล์ภายในอาคาร งานนันทนาการ งานแต่งงาน งานรื่นเริง เป็นต้น

5. ผู้ขอใช้ห้องประชุม ต้องยื่นคำร้องขออนุญาตใช้ห้องประชุม ณ กลุ่มงานอำนวยการ สำนักงานจังหวัดพังงา และต้องได้รับการอนุมัติจากผู้ว่าราชการจังหวัดพังงา หรือหัวหน้าสำนักงานจังหวัดพังงา(รักษาราชการแทน หรือปฏิบัติราชการแทน) หรือผู้ที่ผู้ว่าราชการจังหวัดพังงามอบหมาย ก่อนทุกครั้ง

6. ผู้ได้รับอนุญาตให้ใช้ห้องประชุม ต้องดูแลทรัพย์สินทั้งหมดให้อยู่ในสภาพเรียบร้อย มิให้เกิดการชำรุดเสียหาย ห้ามปรับเปลี่ยนเครื่องมือ อุปกรณ์ ในกรณีที่วัสดุ ครุภัณฑ์เกิดชำรุด เสียหาย หรือไม่สามารถแก้ไขให้คงสภาพเดิมได้ให้ชดใช้เป็นวัสดุ หรือครุภัณฑ์ ประเภทเดียวกัน หรือชดใช้เงินตามราคาสิ่งของ รวมทั้งทำความสะอาดให้เรียบร้อย

7. จังหวัดพังงาเป็นผู้พิจารณาอนุญาตให้ใช้ห้องประชุมจังหวัดพังงาในกรณีที่จำเป็นอาจสั่งระงับการใช้ห้องประชุมได้ หรือมีกิจกรรมพิเศษเร่งด่วนที่ต้องใช้ห้องประชุม

8. ผู้ขอใช้ ต้องชำระเงินค่าธรรมเนียมก่อนเริ่มประชุมที่งานการเงิน กลุ่มงานอำนวยการสำนักงานจังหวัดพังงา

9. กรณีขอผ่อนผันค่าธรรมเนียมให้แจ้งจังหวัดพังงาพิจารณาอนุญาตตามความเหมาะสมเป็นรายกรณีไป

ทั้งนี้ ตั้งแต่วันที่ 19 ตุลาคม 2561 เป็นต้นไป

ประกาศ ณ วันที่ 19 ตุลาคม พ.ศ. ๒๕61

ศิริพัฒ พัฒกุล

(นายศิริพัฒ พัฒกุล)

ผู้ว่าราชการจังหวัดพังงา

**แบบขออนุมัติใช้ห้องประชุมศาลากลางจังหวัดพังงาและอาคารหอประชุม**

เขียนที่ ................................................................

วันที่..............เดือน..........................พ.ศ............

เรื่อง ขออนุมัติใช้ห้องประชุม

เรียน ผู้ว่าราชการจังหวัดพังงา

ด้วยข้าพเจ้า นาย/นาง/นางสาว.....................................ตำแหน่ง.........................................

หน่วยงาน.......................................................................... โทร......................................มีความประสงค์ขออนุมัติใช้ห้องประชุม โดยยินดีชำระค่าธรรมเนียมการใช้ห้องประชุมตามประกาศจังหวัดพังงา เรื่อง การกำหนัดอัตราค่าธรรมเนียมการใช้ห้องประชุมจังหวัดพังงา ลงวันที่ 19 ตุลาคม 2561 โดยขอใช้ห้องประชุม ดังนี้

🞏ห้องประชุม ชั้น 2 รองรับผู้เข้าประชุมได้ 140 คน อัตราค่าตอบแทนที่เรียกเก็บ 5,000บาท/วัน หรือ 2,500 บาท/ครึ่งวัน

🞏ห้องประชุม ชั้น 3 รองรับผู้เข้าประชุมได้ 55 คน อัตราค่าตอบแทนที่เรียกเก็บ 3,000 บาท/วัน หรือ 1,500บาท/ครึ่งวัน

🞏อาคารหอประชุม รองรับผู้เข้าประชุมได้ 500 คน อัตราค่าตอบแทนที่เรียกเก็บ 18,000 บาท/วัน หรือ 9,000บาท/ครึ่งวัน

**อุปกรณ์ที่ขอใช้**

🞏 ระบบเครื่องเสียง 🞏 โปรเจ็คเตอร์ (Projector)

🞏 ระบบประชุมวีดิทัศน์ทางไกล (VCS) ผ่านเครือข่ายกระทรวงมหาดไทย

ได้ตรวจสอบแล้วในวันที่...............................................ระหว่างเวลา.............................................. ซึ่งห้องประชุมดังกล่าว 🞏 ว่าง 🞏 ไม่ว่าง

จึงเรียนมาเพื่อโปรดพิจารณาอนุมัติ

ลงชื่อ........................................................ผู้ขอใช้

(..............................................................)

ตำแหน่ง..............................................................

ความเห็นของผู้อำนวยการกลุ่มงานอำนวยการ

🞏 เห็นควรอนุมัติ

🞏 เห็นว่าไม่ควรอนุมัติ เนื่องจาก....................................

..........................................................................................

🞏 อนุมัติให้ใช้ 🞏 ไม่อนุมัติ เนื่องจาก

……………………………………….

(ลงชื่อ) ……………………………………………..

(………………………………………….. )

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
**หมายเหตุ :**  1. ให้ส่งแบบการขอใช้ห้องประชุมที่กลุ่มงานอำนวยการ สำนักงานจังหวัดพังงา ก่อนการใช้ห้องประชุม อย่างน้อย 4 วันทำการ และเมื่อได้รับอนุมัติแล้ว ให้ชำระค่าใช้ห้องประชุมที่ งานการเงินและบัญชี สำนักงานจังหวัดพังงา ก่อนการประชุมอย่างน้อย 2 วันทำการ

2. หมายเลขโทรศัพท์ติดต่อ 076481424